ตลท.สั่งพักซื้อขาย PPPM-SSI-TFI หลังผู้สอบบัญชีไม่ให้ข้อสรุปต่องบฯไตรมาส 2
ตลท.สั่งพักซื้อขาย PPPM-SSI-TFI หลังผู้สอบบัญชีไม่ให้ข้อสรุปต่องบฯไตรมาส 2
ตลท.สั่งพักซื้อขาย PPPM-SSI-TFI หลังผู้สอบบัญชีไม่ให้ข้อสรุปต่องบฯไตรมาส 2
15 ส.ค. 2562

ตลาดหลักทรัพย์แห่งประเทศไทย (ตลท.) ขึ้นเครื่องหมายห้ามการซื้อขายหลักทรัพย์ (SP) บริษัท พีพี ไพร์ม จำกัด (มหาชน) หรือ PPPM ,บริษัท สหวิริยาสตีลอินดัสตรี จำกัด (มหาชน) หรือ SSI และบริษัท ไทยฟิล์มอินดัสตรี่ จำกัด (มหาชน) หรือ TFI และจำทำการปลดเครื่องหมายในวันที่ 16 ส.ค. 2562 เนื่องจากผู้สอบบัญชีบริษัทจดทะเบียนทั้ง 3 บริษัทไม่ให้ข้อสรุปต่องบการเงินของบริษัทสิ้นสุดวันที่ 30 มิ.ย. 2562 ซึ่งสำนักงาน ก.ล.ต.อาจสั่งการให้บริษัทแก้ไขงบการเงินได้
อนึ่ง SSI เป็นบริษัทจดทะเบียนที่เข้าข่ายต้องปรับปรุงฐานะการเงินและการดำเนินงาน (NC ระยะที่ 3) ตลาดหลักทรัพย์ฯ จะยังคงเครื่องหมาย SP ต่อไปจนกว่าบริษัทจะดำเนินการแก้ไขให้พ้นเหตุเพิกถอนตามหลักเกณฑ์ที่ตลาดหลักทรัพย์ฯ กำหนด
ด้าน TFI มีส่วนของผู้ถือหุ้น &lt; 50% ของทุนชำระแล้ว ดังนั้นหลักทรัพย์ของบริษัทถูกขึ้นเครื่องหมาย C จึงจะต้องซื้อด้วยบัญชี Cash Balance (คือสมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้